

**OTVORENI POZIV ZA MLADE UMJETNIKE**

Platforma “Culture Hub Croatia” poziva umjetnike u dobi od 18 do 30 godina da se prijave na otvoreni poziv za mlade umjetnike u sklopu projekta Refresh+: “Young artists refreshing heritage sites and legends”

Odabrani umjetnici će:

* postati dijelom Refresh+ tima tijekom trajanja projekta (2021-2022), raditi na inovativnim pristupima interpretaciji baštine i legendi
* sudjelovati, zajedno s 13 drugih umjetnika iz Rumunjske, Slovenije, Finske i Španjolske u petodnevnom Bootcamp-u koji će se održati u Splitu u travnju / svibnju 2021 (troškovi puta i smještaja su pokriveni)
* sudjelovati u tjednima produkcije u Sloveniji (listopad 2021) i Rumunjskoj (veljača 2022) (troškovi puta, smještaja i produkcije rada su pokriveni)
* dobiti poduku i mentorstvo tijekom čitavog procesa, uključujući osposobljavanje u području marketinga u Španjolskoj (lipanj 2022)
* svoj rad predstaviti i promovirati na međunarodnoj razini
* biti dio međunarodne mreže i steći nove kontakte

Poziv je otvoren za umjetnike koji su:

* u dobi između 18 i 30 godina
* studenti, nedavno diplomirani ili na početku svoje karijere
* aktivni na polju vizualnih umjetnosti, uključujući nove medije, film i video, izvedbene umjetnosti, uključujući ples, kazalište i cirkus
* zainteresirani za materijalnu i nematerijalnu baštinu
* otvorena uma i znatiželjni
* voljni uključiti se u procese ko-kreacije, raditi interdisciplinarno i u suradnji s drugima
* imaju dobro znanje engleskog jezika

**Kako se prijaviti?**

Zainteresirani kandidati trebaju poslati sljedeće dokumente na***info@culturehubcroatia.hr***:

* CV
* Portfolio (max 10 MB)
* Motivacijsko pismo u kojem iskazuju svoj interes te navode kako sudjelovanje u ovom projektu može pridonijeti njihovom profesionalnom razvoju (najviše 1500 znakova)

Rok za prijavu: **10. veljače 2021.**

Odabrani kandidati će o izboru biti obaviješteni najkasnije do **1. ožujka 2021.**

**O projektu:**

“Young artists refreshing heritage sites and legends” (ReFresh+) europski je projekt sufinanciran u okviru programa Kreativna Europa, a koordinira ga Udruženje povijesnih gradova Slovenije uz podršku partnera iz Rumunjske, Španjolske, Finske i Hrvatske. Glavni cilj ovog projekta je poticanje razvoja kapaciteta kulturnog i kreativnog sektora. Fokus projekta je doprinijeti usmjeravanju novih generacija europskih umjetnika u jačanju njihovih kapaciteta za neovisnu međunarodnu umjetničku karijeru i pozicioniranje na tržištu.

Web stranica projekta: <https://www.refresheurope.eu/>

Kontakt: info@culturehubcroatia.hr

[www.culturehubcroatia.hr](http://www.culturehubcroatia.hr)